אלבינה קלמנדי

אלבינה קלמנדי (; IPA: [alˈbina kɛlˈmendi]; נולדה ב-27 בינואר 1998) היא זמרת-יוצרת אלבנית מקוסובו. התפרסמה בעיקר בזכות השתתפותה בעונה הרביעית של "The Voice Albania" ב-2014 והגעתה למקום השני.

שנותיה הראשונות וקריירה 
קלמנדי נולדה בפץ' שבקוסובו (אז חלק מסרביה ומונטנגרו). בצעירותה למדה נגינה על פסנתר ועל קלרינט בבית הספר למוזיקה בעיר הולדתה, והחלה להופיע בקביעות לצד משפחתה תחת השם "פאמילי בנד".

בשנת 2014 השתתפה בעונה הרביעית של "The Voice Albania", שם הגיעה למקום השני. בשנה שלאחר מכן השתתפה בעונה ה-12 של טופ פסט, שם ביצעה את שירה "Nuk ka ma mire".

ביוני 2022 הוציאה את אלבום הבכורה שלה, Nana loke. ב-27 באוקטובר נחשף על ידי רשות השידור האלבנית כי קלמנדי עתידה להשתתף במהדורה ה-61 של פסטיבלי אי קנגס, הקדם הלאומי של אלבניה לתחרות הזמר של האירוויזיון. אף על פי שהגיעה למקום השני בגמר התחרות בהתאם להחלטת השופטים, נבחרה על ידי הציבור שהצביע מאלבניה ומקוסובו לעמוד בראש המשלחת האלבנית לאירוויזיון 2023, שהתקיים בליברפול שב, יחד עם משפחתה, פאמיליה קלמנדי. ב-11 במאי 2023 ביצעו קלמנדי ומשפחתה את "Duje" על בימת חצי הגמר השני של אירוויזיון 2023. עם הקראת התוצאות של שלב זה נמנו בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אלבניה הופיעה עשירית, לפני איטליה ואחרי שוודיה.

קישורים חיצוניים

הערות שוליים 

זמרות אלבניות
זמרות פופ
נציגי אלבניה באירוויזיון
משתתפי אירוויזיון 2023
משתתפי The Voice
ילידות 1998